নিজের মাতৃভাষায় লেখা বা পড়ার চেয়ে আনন্দের কিছু নেই। এই অনলাইনে বাংলা লেখার বিপ্লব শুরু হয় মূলত ‘অভ্র কীবোর্ড’ এর হাত ধরে। এর সাহায্যে কম্পিউটারে খুব সহজেই বাংলা লেখা যায়। একে মূলত ফনেটিক কীবোর্ড বলা হয়। একই ভাবে এন্ড্রয়েডের জন্য তৈরি হতে থাকে ফনেটিক কীবোর্ড। ফনেটিকের বৈশিষ্ট্য হল এতে আপনি ইংলিশ ফন্টের মত বাংলা টাইপ করলে তা বাংলাতে পরিণত হবে। যেমনঃ যদি লিখেন ‘ami banglay gan gai’ তাহলে সেটা ‘আমি বাংলায় গান গাই’ এ পরিণত হবে। তবে এক্ষেত্রে বানানের দিকে সতর্ক থাকা উচিত কারণ এগুলো প্রোগ্রামড এপ্লিকেশন, আপনার মনের কথা ভেবে এটা বাংলা বানাবে না। কি টাইপ করছেন সেটার উপর ভিত্তি করে বাংলাতে পরিবর্তন করবে। তাই কথা না বাড়িয়ে চলুন কীবোর্ড গুলোর সাথে পরিচিত হই এবং বাংলা টাইপ করার প্রাথমিক নিয়মগুলো শিখে নিই।